Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 512

3. Minõségügyi rendszer 3.1. A gyártó köteles minõségügyi rendszerének minõsítését az általa választott bejelentett szervezetnél kezdeményezni. A beadványnak tartalmaznia kell — a szállítható nyomástartó berendezés minden vonatkozó adatát, — a minõségügyi rendszer dokumentációját, — a jóváhagyott típus gyártási tervdokumentációját, és az EK-típusellenõrzési tanúsítvány egy példányát. 3.2. A minõségügyi rendszer keretei között minden egyes szállítható nyomástartó berendezést vizsgálni, és megfelelõ módon tesztelni kell, e rendelet elõírásai szerinti megfelelõség biztosítására. A gyártó által alkalmazott alapelveket, követelményeket és elõírásokat rendszeresen és rendezett módon, írásba foglalt minõség politika, eljárásrend és útmutató formájában kell dokumentálni. A minõségügyi rendszer dokumentációjának biztosítania kell a minõségügyi programok, tervek, kézikönyvek és jegyzõkönyvek egységes értelmezését. A dokumentációnak megfelelõen tartalmaznia kell — a szállítható nyomástartó berendezés minõségével összefüggõ minõségügyi célokat és szervezeti felépítést, vezetõi felelõsséget és hatáskört; — a gyártást követõ vizsgálatokat és teszteket; — a minõségügyi rendszer hatékony mûködésének ellenõrzésére szolgáló eszközöket; — a minõségügyi feljegyzéseket (pl. a vizsgálati jegyzõkönyveket, a vizsgálati és kalibrációs adatokat, a személyzet minõsítésére vagy képesítésére vonatkozó jegyzõkönyveket). 3.3. A bejelentett szervezet minõsíti a minõségügyi rendszert, megvizsgálja, hogy teljesülnek-e a 3.2. pontban meghatározott követelmények. A minõsítõ csoport legalább egy tagja kellõ tapasztalattal kell rendelkezzen az adott szállítható nyomástartó berendezés technológia-értékelésében. A minõsítõ eljárás része a gyártó telephelyén tartott helyszíni szemle is. A minõsítés eredményérõl értesíteni kell a gyártót. Az értesítésben rögzíteni kell a vizsgálatok alapján levont következtetéseket, és meg kell adni a döntés indokolását. Utalni kell a jogorvoslat lehetõségére. 3.4. A gyártó köteles teljesíteni a jóváhagyott minõségügyi rendszerbõl származó kötelezettségeit, és biztosítania kell e rendszer megfelelõ és hatékony mûködését. A gyártó vagy a Közösségben letelepedett meghatalmazott képviselõje köteles a minõségügyi rendszerét jóváhagyó bejelentett szervezetet tájékoztatni a rendszer bármilyen tervezett módosításáról. A bejelentett szervezet megvizsgálja a tervezett módosításokat és megállapítja, hogy a módosított minõségügyi rendszer továbbra is kielégíti-e a 3.2. pont követelményeit, vagy új minõsítésre van szükség. A vizsgálat eredményérõl a gyártót értesíteni kell. Az értesítésben rögzíteni kell a vizsgálat következtetéseit, és meg kell adni a döntés indokolását.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes